मैं यहां बोल सकता हूं पर भारतीय संसद में चीनी घुसपैठ का मुद्दा उठाने की इजाजत नहीं
Congress Leader Rahul Gandhi UK Parliament Speech Update कांग्रेस लीडर राहुल गांधी ने रविवार को ब्रिटेन में चीन का मुद्दा उठाते हुए मोदी सरकार को घेरा। राहुल बोले कि विपक्ष को संसद में चीनी सैनिकों
कांग्रेस लीडर राहुल गांधी ने रविवार को ब्रिटेन में चीन का मुद्दा उठाते हुए मोदी सरकार को घेरा। राहुल बोले कि विपक्ष को संसद में चीनी सैनिकों की भारत में घुसपैठ का मुद्दा उठाने की इजाजत नहीं है।
राहुल लंदन के हाउंस्लो में रविवार को 1500 प्रवासी भारतीयों के बीच स्पीच दे रहे थे। राहुल ने रविवार को ही इंडियन जर्नलिस्ट एसोसिएशन के इंडिया इनसाइट्स प्रोग्राम में कहा- इंडिया को चीन से सतर्क रहने की जरूरत है। वह बॉर्डर पर बहुत ज्यादा एक्टिव और एग्रेसिव है।
इधर, सोमवार को राहुल गांधी ब्रिटिश संसद में भाषण देंगे। वे IOC के UK चैप्टर के तहत प्रवासी कार्यक्रम और प्रीमियर थिंक टैंक इवेंट को संबोधित करेंगे। 7 मार्च को वे भारत लौट आएंगे।
भारतीयों के बीच राहुल की 3 बड़ी बातें...
1. संसद में आवाज न उठाने देना शर्मनाक: प्रवासी भारतीयों के बीच राहुल गांधी ने कहा, "भारत में सरकार विपक्ष की अवधारणा यानी कॉन्सेप्ट को इजाजत नहीं देती है। यही चीज वहां की संसद में भी होती है। तथ्य यह है कि चीन हमारे इलाके में बैठा हुआ है और जब हम सवाल उठाते हैं तो हमें संसद में इसकी इजाजत नहीं दी जाती है। वास्तव में यह शर्मनाक है।'
2. भारत खुले विचारों वाला देश था, अब नहीं: कांग्रेस लीडर ने कहा, "हमारा देश और खुले विचारों वाला देश है। एक ऐसा देश जहां हम अपने ज्ञान को गर्व के साथ देखते हैं। एक-दूसरे का हम सम्मान करते हैं। अब यह सब तबाह हो गया है। आप मीडिया में भी इसे देख सकते हैं। इसके बाद ही हमने भारत जोड़ो यात्रा करने की ठानी।'
3. नेता कैंब्रिज में बोल सकता है, पर भारतीय यूनिवर्सिटी में नहीं: उन्होंने कहा, "मुझे बड़ा अजीब लगता है। एक भारतीय लीडर कैंब्रिज में अपनी बात कह सकता है। हार्वर्ड में अपनी बात कह सकता है, लेकिन भारतीय यूनिवर्सिटी में वह अपनी बात नहीं रख सकता है। विपक्ष किसी मुद्दे पर चर्चा करे, सरकार ऐसा नहीं होने देती। यह वो भारत नहीं है, जिसे हम कभी जानते थे।"
राहुल बोले- भारत को चीन से सतर्क रहने की जरूरत
5 मार्च को कैंब्रिज से करीब 100 किलोमीटर दूर लंदन में इंडियन जर्नलिस्ट एसोसिएशन के इंडिया इनसाइट्स प्रोग्राम में राहुल ने कहा- इंडिया को चीन से सतर्क रहने की जरूरत है। वह बॉर्डर पर बहुत ज्यादा एक्टिव और एग्रेसिव है।​​​
7 दिन के ब्रिटेन दौरे पर गए कांग्रेस सांसद राहुल गांधी ने एक बार फिर मोदी सरकार की खुले मंच पर आलोचना की है। लंदन में इंडियन जर्नलिस्ट एसोसिएशन ने इंडिया इनसाइट्स के तहत राहुल गांधी से चर्चा की। इस दौरान राहुल ने कहा- देश का अपमान मैं नहीं, बल्कि खुद PM मोदी करते हैं।
राहुल ने कहा कि जो लोग प्रधानमंत्री मोदी या उनकी सरकार पर सवाल उठाते हैं, उस पर हमला किया जाता है। BBC के साथ भी यही हुआ। राहुल ने इनकम टैक्स रेड, लोकसभा चुनाव में उम्मीदवारी और इंडिया-चीन रिलेशनशिप पर भी बात की।​​​​
राहुल ने कहा- जयशंकर मेरे पॉइंट ऑफ व्यू को समझना नहीं चाहते
राहुल गांधी ने कहा- कांग्रेस पार्टी की चीन को लेकर पॉलिसी एकदम क्लियर हैं। हमें बिल्कुल मंजूर नहीं कि कोई भी हमारे देश की जमीन में एंटर करे और हमें बुली करे। चीन हमारी जमीन पर घुसा और हमारे सैनिकों को मार दिया, लेकिन प्रधानमंत्री नरेंद्र मोदी इसको मानने से इनकार करते हैं।
हमें चीन की तरफ से दी जाने वाली धमकी को समझना चाहिए और उसको लेकर प्रतिक्रिया भी देना चाहिए। मैंने इस मामले को लेकर फॉरेन मिनिस्टर एस.जयशंकर से बातचीत की, लेकिन चीन की धमकी को लेकर वह मेरे पॉइंट ऑफ व्यू को समझना नहीं चाहते हैं। चीन की तरफ से दी जा रही धमकी को सरकार नहीं समझ रही है।
महात्मा गांधी और गुरु बसवन्ना को श्रद्धांजलि दी 
स्पीच देने से पहले राहुल गांधी ने लंदन स्थित बाबा साहेब भीमराव अंबेडकर के पुराने आवास अंबेडकर हाउस पहुंचकर उन्हें श्रद्धांजली अर्पित की। साथ ही महात्मा गांधी और गुरु बसवन्ना को श्रद्धांजलि दी।
राहुल गांधी से जुड़ी ये खबरें भी पढ़ें...
कैंब्रिज में राहुल ने चीन की तारीफ की, कहा- चीन शांति पसंद देश
कांग्रेस नेता राहुल गांधी ने ब्रिटेन की कैंब्रिज यूनिवर्सिटी में चीन की तारीफ की। उन्होंने कहा कि चीन का इंफ्रास्ट्रक्चर देखिए, वहां रेलवे हो, एयरपोर्ट हो, सब कुछ नेचर से जुड़े हैं। चीन प्रकृति से मजबूती से जुड़ा हुआ है। वहीं, अगर हम अमेरिका की बात करें तो वह खुद को नेचर से भी बड़ा मानता है। यह बताने के लिए काफी है कि चीन को शांति पसंद है। वहां सरकार एक कॉर्पोरेशन की तरह काम करती है। पढ़ें पूरी खबर..
लर्निंग टु लिसन यानी सुनने की कला पर भी बोले थे राहुल
राहुल के 7 दिन के ब्रिटेन दौरे की शुरुआत 1 मार्च से हुई। उन्होंने कैंब्रिज यूनिवर्सिटी में बिजनेस स्कूल के छात्रों को संबोधित किया था। राहुल ने कहा कि हम एक ऐसी दुनिया को बनते हुए नहीं देख सकते, जो लोकतांत्रिक मूल्यों से जुड़ी हुई न हो। इसलिए, इस बारे में हमें नई सोच की जरूरत है। सुनने की कला बहुत पावरफुल होती है। दुनिया में लोकतांत्रिक माहौल को बढ़ावा देने के लिए नई सोच जरूरी है, लेकिन उसे थोपा न जाए। पढ़ें पूरी खबर...